Το **Χρηματιστήριο Αθηνών** (ΧΑ, **ΧΑΑ**, αγγλικά: *Athens Stock Exchange*, ASE, **ATHEX**) είναι χρηματιστήριο το οποίο εδρεύει στην Αθήνα. Υπάρχουν πέντε αγορές που λειτουργούν στο Χρηματιστήριο Αθηνών: 

1. Η οργανωμένη αγορά αξιών 

2. Η οργανωμένη αγορά παραγώγων 

3. Η εναλλακτική αγορά 

4. αγορά άνθρακα (για EUAs) και 

5. Η εξωχρηματιστηριακή αγορά.

Το Χρηματιστήριο Αθηνών διαθέτει πάνω από 30 δείκτες. 

Οι έξι βασικοί δείκτες είναι οι εξής: 

1. Composite Index (GD).
2. FTSE/Athex Large Cap (FTSE, γνωστός και ως FTSE 25).
3. FTSE/Athex Mid Cap Index (FTSEM).
4. FTSE/Athex Market Index (FTSEA).
5. FTSE/ATHEX Global Traders Index Plus (FTSEGTI) και
6. FTSE/ATHEX Factor-Weighted Index (FTSEMSFW).

Ιστορία
-------

### Προϊστορία Χρηματιστηρίου Αθηνών

Πάνω από το ιστορικό καφενείο «Η Ωραία Ελλάς» στη διασταύρωση των οδών Ερμού και Αιόλου βρισκόταν από το 1870 η Λέσχη Εμπόρων των Αθηνών, που χρησίμευε ως τόπος συναντήσεως των επαγγελματιών, αλλά συχνά και ως πρακτορείο ειδήσεων. Στο χώρο αυτό κάθε απόγευμα διεξάγονταν διαπραγματεύσεις επί των ομολογιών των εθνικών δανείων που εκδίδονταν τότε.

Σταδιακά και με τη διάδοση των μετοχικών τίτλων, δημιουργήθηκε η διάθεση για σημαντικότερες συναλλαγές. Με την πάροδο του χρόνου, η λέσχη πάνω από το καφενείο «Η Ωραία Ελλάς» μετατράπηκε από ψυχαγωγικό κέντρο ορισμένης επαγγελματικής τάξης σε «Μετοχοπρατήριον» σύμφωνα με τον Τρ. Ευαγγελίδη που της έδωσε αυτή την ονομασία. Και αυτό διότι οι συναλλαγές που εισήγαγαν οι πρώην «χαβιαροχανίτες» ομογενείς ήταν γνήσιες χρηματιστηριακές πράξεις, που είχαν αναπτυχθεί στα ήδη οργανωμένα Χρηματιστήρια άλλων χωρών. Έτσι άρχισε να λειτουργεί ένα «ανεπίσημο» Χρηματιστήριο στηv πόλη της Αθήνας. Έμβλημά του ήταν ο Φτερωτός Ερμής, απ’ όπου αργότερα εμπνεύσθηκε και το έμβλημα του το «επίσημο» Χρηματιστήριο.

Οι ανάγκες που πρέπει να καλύψει ένα Χρηματιστήριο λογικά προηγούνται της λειτουργίας του. Στη χώρα μας ωστόσο αυτή η αρχή καταστρατηγήθηκε. Όταν η Ερμούπολη της Σύρου μεσουρανούσε ως η ελληνική πόλη με την μεγαλύτερη αστική ανάπτυξη, ο οικονομικός τύπος της πόλης δεν παρέλειπε να επισημαίνει την έλλειψη Χρηματιστηρίου που η σύστασή του θα αποτελούσε τον πυρήνα για τον σχηματισμό ομοίων στη συνέχεια, στον Πειραιά, την Αθήνα και την Πάτρα.

Καθώς η Ερμούπολη άρχισε να παρακμάζει, η σκυτάλη της πρώτης εμπορικής πόλης πέρασε στον Πειραιά. Εκεί είχε ήδη ανεγερθεί χρηματιστηριακό μέγαρο, πριν ακόμα ιδρυθεί επισήμως χρηματιστήριο. Συμπερασματικά αναφέρεται ότι το πρώτο ελληνικό Χρηματιστήριο που ιδρύθηκε στον Πειραιά ήταν μικτή αγορά εμπορευμάτων και αξιών ταυτοχρόνως. Όμως, το συγκεκριμένο Χρηματιστήριο ποτέ δεν μπόρεσε να αποκτήσει επαρκή κίνηση χρηματιστηριακών τίτλων. Το αξιομνημόνευτο της ιδρύσεως του Πειραϊκού Χρηματιστηρίου αφορά περισσότερο στην κατασκευή του κτιρίου και λιγότερο στη λειτουργία του. Την εποχή εκείνη, το Μάιο του 1873, τα μέλη της Λέσχης ονόμασαν τη Λέσχη τους «Χρηματιστήριο» και προχώρησαν ακόμη και στην εκλογή Προέδρου. Ως πρώτος Πρόεδρος, εκλέχθηκε ο Γεώργιος Ιγγλέσης.

Στην αρχή, οι λίγες πράξεις που συνάπτονταν στη Λέσχη δεν ήταν αρκετές για να δημιουργήσουν χρηματιστηριακή ατμόσφαιρα. Στη συνέχεια όμως, όσο αυξανόταν ο κερδοσκοπικός παροξυσμός που είχε καταλάβει το πλήθος, κυρίως μετά από την ίδρυση της Εταιρίας του Λαυρίου, γινόταν ολοένα και πυκνότερες οι συγκεντρώσεις στο καφενείο και στο χώρο μπροστά από αυτό. Η ατμόσφαιρα, όπως αναφέρθηκε, άρχισε να θερμαίνεται κατά το Μάιο του 1873, όταν κυκλοφόρησαν 100.000 μετοχές της εταιρείας του Λαυρίου και αποτέλεσαν αποκλειστικό σχεδόν αντικείμενο αγοραπωλησιών στη Λέσχη, το καφενείο και τους δρόμους.

### ΕΤΕ - Λαύριο 1870-1873

Κύριο αντικείμενο διαπραγμάτευσης στην «ανεπίσημη» χρηματιστηριακή αγορά της Αθήνας ήταν οι ομολογίες των Εθνικών Δανείων. Διαπραγματεύονταν όμως και μετοχές της Εθνικής Τράπεζας και της Εταιρίας της Εθνικής Ατμοπλοΐας της Ελλάδας. Μετά το 1873, άρχισαν να διαπραγματεύονται οι μετοχές της «Ανωνύμου Εταιρίας των Μεταλλουργείων του Λαυρίου», των ασφαλιστικών εταιρειών «Φοίνιξ» και «Άγκυρα» και της «Ανωνύμου Εταιρίας Αεριόφωτος Αθηνών». Στη συνέχεια, με την έξαρση της «μεταλλομανίας» και την ίδρυση πολλών μεταλλευτικών εταιριών, σημειώνονται διαπραγματεύσεις των μεταλλευτικών εταιριών «Ελληνική Μεταλλευτική Εταιρεία», «Ο Λαυρεωτικός Όλυμπος», «Νικίας», «Ο Περικλής» και «Η Κάρυστος».

### Ανάπτυξη Ελληνικής οικονομίας 1873-1876

| Οικονομία της Ελλάδας |
| --- |
| Coat of arms of Greece |
| Δημόσιος Τομέας |
| * Υπουργεία
* Ανεξάρτητες Αρχές
* Ν.Π.Δ.Δ.
* Δημόσιες Επιχειρήσεις και Οργανισμοί
* Οργανισμοί Τοπικής Αυτοδιοίκησης
* Αποκεντρωμένες Διοικήσεις
* Ειδικές υπηρεσίες

\*ενεργά Υπουργεία (κατάλογος) |
| 
Τομείς της οικονομίας |
| * Τουρισμός
* Αγροτικός
* Ναυτιλία
* Λιμένες
* Μεταφορές
* Τηλεπικοινωνίες
* Ενέργεια
* Βιομηχανία
* Εμπορικά σήματα
* Τράπεζες
* Διεθνής Έκθεση Θεσσαλονίκης
* Τράπεζα της Ελλάδος
* Χρηματιστήριο
 |
| 
Σχετικά |
| * Ελληνικό οικονομικό θαύμα 1950-1973
* Ελληνική οικονομική κρίση χρέους 2009-19
* Πολιτισμός
* Γεωγραφία
* Εκπαίδευση
* Ιστορία
* Πολιτική

---

 |
| * Portal icon Πύλη Ελλάδα
 |
| π • σ • ε
 |

Παρά το γεγονός ότι η ελληνική οικονομία δεν ήταν τόσο αναπτυγμένη για να δικαιολογήσει τη λειτουργία και άλλων τραπεζών πέραν της Εθνικής Τράπεζας, κατά την περίοδο αυτή, εκτός από τη «μεταλλομανία», παρατηρείται και το φαινόμενο της «τραπεζομανίας». Αυτό εκδηλώνεται με την ίδρυση νέων τραπεζών, οι περισσότερες από τις οποίες δεν κατάφεραν να επιβιώσουν για μεγάλο χρονικό διάστημα. Οι παρακάτω τράπεζες ήταν οι πρώτες που οι μετοχές τους διαπραγματεύθηκαν στο Χρηματιστήριο Αθηνών:

1. Εθνική Τράπεζα της Ελλάδος: Ιδρύθηκε το 1841, με αρχικό κεφάλαιο 5.000.000 δραχμών και άρχισε τις εργασίες της στις 22 Ιανουαρίου 1842. Η μετοχή της αποτελούσε την ασφαλέστερη επένδυση σε βαθμό ώστε τα ευαγή ιδρύματα μετέτρεπαν τα διαθέσιμά τους σε μετοχές της Εθνικής.
2. Ναυτική Τράπεζα ο «Αρχάγγελος»: Ιδρύθηκε με Β.Δ. του 1870 και με αρχικό κεφάλαιο 4.000.000 φράγκα (20.000 μετοχές). Ξεκίνησε ως τράπεζα με ευοίωνες προοπτικές, αλλά περισσότερο λειτούργησε ως Ανώνυμη Ασφαλιστική Εταιρία.
3. Γενική Πιστωτική Τράπεζα: Προήλθε από την εντός τριών ημερών αστραπιαία συνένωση δύο τραπεζών, που ίδρυσαν το 1872 αντίστοιχες ομάδες ομογενών. Το κεφάλαιο ανέρχονταν σε 14.000.000 δραχμές (56.000 μετοχές).
4. Τράπεζα Βιομηχανικής Πίστεως: Ιδρύθηκε το 1873, στην ακμή της «μεταλλομανίας», με πρωτοβουλία ομογενών και ντόπιων κεφαλαιούχων και με αρχικό κεφάλαιο 5.000.000 φράγκα (50.000 μετοχές).

### Ίδρυση 30/09/1876

Το κτίριο στην οδό Σοφοκλέους, έδρα του Χρηματιστηρίου Αθηνών έως το 2007
Η ίδρυση του Χρηματιστηρίου Αξιών Αθηνών (ΧΑΑ), ύστερα από μακρόχρονη προεργασία, επίπονες ταλαντεύσεις και πολυκύμαντες διαδικασίες, υπήρξε σταθμός στην οικονομική ιστορία του έθνους. Ανταποκρίθηκε μαχητικά στην ανάγκη εκσυγχρονιστικών μεταρρυθμίσεων και στα πλαίσια της μεγάλης προσπάθειας για την οικονομική ανόρθωση του τόπου. Παράλληλα, από τη σύσταση του έως και σήμερα, προσαρμόστηκε με σχετική ευελιξία στα διεθνή πρότυπα και τις χρηματοοικονομικές αντιλήψεις των εποχών.

Η ιστορία του Χρηματιστηρίου Αξιών Αθηνών (ΧΑΑ) αρχίζει στις 30 Σεπτεμβρίου 1876 όταν επί κυβέρνησης του Αλεξάνδρου Κουμουνδούρου, δόθηκε η κυβερνητική έγκριση για τη σύσταση του.

### Πρόσφατη ιστορία

Ελληνικά Χρηματιστήρια
Το Χρηματιστήριο Αθηνών παίζει μεγάλο ρόλο στην οικονομική ανάπτυξη της Ελλάδας στο τελευταίο μισό του 20ου αιώνα. 

Γεγονότα τα οποία επηρέασαν το Χρηματιστήριο είναι η ένταξη της Ελλάδας στην Νομισματική και Οικονομική Ενοποίηση (ΟΝΕ) και το Χρηματιστηριακό κραχ του 1999, το οποίο σημάδεψε τις ζωές πολλών ελληνικών οικογενειών. 

Την Τρίτη 21 Σεπτεμβρίου 1999 ο γενικός δείκτης εμφάνισε ιστορικά υψηλά των 6484,38 μονάδων. Στις 24 Οκτωβρίου 2008 ο δείκτης αυτός έπεσε κατά 9.71%. Τη Δευτέρα 7 Ιουνίου 2010 ο Γενικός Δείκτης έφτασε στις 1403,92 μονάδες και στις 18 Νοεμβρίου 2011 έκλεισε στις 712,63 μονάδες. Στις 28 Αυγούστου του 2011 ο Γενικός Δείκτης του χρηματιστηρίου σημείωσε την μεγαλύτερη ημερήσια άνοδο στην ιστορία του, συγκεκριμένα +14,37%, ευρισκόμενος βέβαια σε επίπεδα κάτω των 1000 μονάδων.

Λόγω της Τραπεζικής αργίας βραχείας διάρκειας που κηρύχθηκε, το Χρηματιστήριο Αθηνών παρέμεινε κλειστό από τις 29 Ιουνίου 2015. Η επαναλειτουργία του έγινε στις 3 Αυγούστου 2015, με τον Γενικό Δείκτη να καταγράφει ιστορική πτώση, φτάνοντας το -22,88% και τις 615 μονάδες κατά τη διάρκεια της συνεδρίασης, για να κλείσει τελικά στις 668 μονάδες με τη μεταβολή να είναι στο -16,23%, ξεπερνώντας την κατάρρευση του -12,6% που είχε συμβεί στις 26 Οκτωβρίου 1987, την ημέρα δηλαδή της επαναλειτουργίας του μετά τη σύντομη αργία, λόγω του "κραχ" των Χρηματιστηρίων τη "μαύρη Δευτέρα" στις 19 Οκτωβρίου 1987.

Στις 24 Αυγούστου 2015, εν μέσω κλυδωνισμών στις παγκόσμιες αγορές και αβεβαιότητας λόγω των επικείμενων πρόωρων εκλογών, ο Γενικός Δείκτης σημείωσε νέο αρνητικό ρεκόρ με χαμηλά 38 μηνών, κλείνοντας στις 568 μονάδες (-10,54%). Μάλιστα οι ενδοσυνεδριακές απώλειες έφτασαν τις 562,87 μονάδες.

Στις 26 Ιανουαρίου 2023, ο Γενικός Δείκτης έσπασε το φράγμα των 1000 μονάδων για πρώτη φορά μετά από τις 8 Δεκεμβρίου του 2014.

Όμιλος Χρηματιστηρίου Αθηνών
----------------------------

Ο Όμιλος Χρηματιστηρίου Αθηνών αποτελείται από την εταιρεία Ελληνικά Χρηματιστήρια – Χρηματιστήριο Αθηνών Α.Ε. Συμμετοχών (ΕΧΑΕ) και τις θυγατρικές της ΕΧΑΕ εταιρείες Ελληνικό Κεντρικό Αποθετήριο Τίτλων A.E. (ATHEXCSD) και Εταιρεία Εκκαθάρισης Συναλλαγών Χρηματιστηρίου Αθηνών A.E. (ATHEXClear).

Το χρηματιστήριο μετατράπηκε σε ανώνυμη εταιρεία του ελληνικού δημοσίου με την επωνυμία Χρηματιστήριο Αξιών Αθηνών Α.Ε. το 1995. Ακολούθησε το 1997 η αγορά από ιδιώτες του 39,67% και εν συνεχεία του 12% των μετοχών της εταιρείας το 1998, με το μερίδιο του ελληνικού δημοσίου να φτάνει στο 47,7% των μετοχών το 1999. Η εταιρεία χαρτοφυλακίου Ελληνικά Χρηματιστήρια Α.Ε. δημιουργήθηκε το 2000.

Τον Απρίλιο του 2001, καταργείται η αίθουσα συνεδριάσεων (trading floor) του ΧΑΑ στην οδό Σοφοκλέους 10.

Η εταιρεία Χρηματιστήριο Αθηνών Α.Ε. προέκυψε από τη συγχώνευση των εταιρειών Χρηματιστήριο Αξιών Αθηνών Α.Ε. και Χρηματιστήριο Παραγώγων Αθηνών Α.Ε. θυγατρικών της Ελληνικά Χρηματιστήρια Α.Ε. το Σεπτέμβριο του 2002. Οι μετοχές της Ελληνικά Χρηματιστήρια Α.Ε. αποκτήθηκαν από 7 τράπεζες το 2003. Η Ελληνικά Χρηματιστήρια Α.Ε. απέκτησε το 100% των μετοχών των θυγατρικών εταιρειών Κεντρικό Αποθετήριο Αξιών Α.Ε. (ΚΑΑ) και Εταιρεία Εκκαθάρισης Συναλλαγών επί Παραγώγων Α.Ε. (ΕΤΕΣΕΠ) το 2006. Ένα χρόνο νωρίτερα, το 2005, η Ελληνικά Χρηματιστήρια Α.Ε. απέκτησε τον πλήρη έλεγχο της θυγατρικής Ανάπτυξη Συστημάτων και Υποστήριξης Κεφαλαιαγοράς Α.Ε. (ΑΣΥΚ). Έπειτα, το 2013, η Χρηματιστήριο Αθηνών Α.Ε. συγχωνεύθηκε με την Ελληνικά Χρηματιστήρια Α.Ε. δημιουργώντας την Ελληνικά Χρηματιστήρια – Χρηματιστήριο Αθηνών Α.Ε. Συμμετοχών (ΕΧΑΕ) η οποία είναι εισηγμένη στο Χρηματιστήριο Αθηνών.

Τον Ιούλιο του 2007 άρχισε η μεταφορά όλων των υπηρεσιών του Ομίλου στο νέο ιδιόκτητο κτίριο στη Λεωφόρο Αθηνών 110. Τον Δεκέμβριο του 2007 κλείνει για τελευταία φορά της πόρτες του το ιστορικό κτίριο της οδού Σοφοκλέους 10 ως χρηματιστήριο.

### Θυγατρικές εταιρείες

- **ATHEXClear** (ΕΤΑΙΡΕΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ ΧΡΗΜΑΤΙΣΤΗΡΙΟΥ ΑΘΗΝΩΝ ΑΝΩΝΥΜΗ ΕΤΑΙΡΕΙΑ)

- **ATHEXCSD** (ΕΛΛΗΝΙΚΟ ΚΕΝΤΡΙΚΟ ΑΠΟΘΕΤΗΡΙΟ ΤΙΤΛΩΝ Α.Ε.)

Παραπομπές
----------

1. ↑  «Διοικητικό Συμβούλιο ΕΧΑΕ». *athexgroup.gr*.
2. ↑  172 μετοχές (εάν συμπεριλάβουμε τις 9 μετοχές της Εναλλακτικής Αγοράς) από 166 εισηγμένες εταιρίες (2/2/2021).
3. 1 2 3  «Μετοχές». *helex.gr*.
4. ↑  όγκος συναλλαγών 18/3/2016
5. ↑  «Αγορές». *helex.gr*.
6. ↑  «Δείκτες». *helex.gr*.
7. ↑  «Πτώση του δείκτη στην αγορά της Αθήνας». Αρχειοθετήθηκε από το πρωτότυπο στις 4 Ιανουαρίου 2012. Ανακτήθηκε στις 18 Νοεμβρίου 2011.
8. ↑  Ιστορική Αναδρομή Αρχειοθετήθηκε 2016-10-13 στο Wayback Machine. helex.gr
9. ↑  Θυγατρικές Εταιρείες helex.gr
10. ↑  «Καταστατικό της Εταιρείας ATHEXClear».
11. ↑  ««Καταστατικό της εταιρείας ATHEXCSD»».

Εξωτερικοί σύνδεσμοι
--------------------

* Επίσημη ιστοσελίδα Ομίλου ΕΧΑΕ
* Επίσημη ιστοσελίδα ΧΑ (παρωχημένη)

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελλάδα |
| --- |
|  |
| Ιστορία | 
* Αρχαία Ελλάδα
* Βυζαντινή αυτοκρατορία
* Οθωμανική κυριαρχία
* Επανάσταση
* Νεότερη Ελλάδα
 |  |
|  |
| Γεωγραφία | 
* Γεωγραφικά διαμερίσματα
* Πόλεις
* Νησιά
* Κλίμα
* Λίμνες
* Βουνά
* Εθνικοί δρυμοί
* Ποταμοί
* Περιβάλλον
* Σεισμοί
* Ηφαίστεια
 |
|  |
| Πολιτική | 
* Εθνικός ύμνος
* Εθνόσημο
* Σημαία
* Κατάλογος ελληνικών σημαιών
* Σύνταγμα (Ιστορία)
* Βουλή
* Εκλογικό σύστημα
* Κόμματα
* Διοικητική διαίρεση
* Ένοπλες δυνάμεις (Θητεία)
* Αστυνομία
* Ανθρώπινα δικαιώματα
 |
|  |
| Οικονομία | 
* Κεντρική τράπεζα
* Χρηματιστήριο
* Τηλεπικοινωνίες
* Μεταφορές
* Ιστορία (οικονομικό θαύμα
* κρίση)
* Αγροτικός τομέας
* Τράπεζες
* Ναυτιλία
* Λιμάνια
* Ενέργεια
* Φορολογία
* Τουρισμός
* Εργατικά σωματεία
 |
|  |
| Κοινωνία | 
* Γλώσσες (Ελληνικά)
* Δημογραφία
* Διασπορά
* Εκπαίδευση
* Θρησκεία
* Υγεία
* ΜΜΕ (Τηλεόραση  · Ραδιόφωνο  · Εφημερίδες)
* Μετανάστευση
* Εγκληματικότητα
* Μειονότητες
* Γυναίκα
 |
|  |
| Πολιτισμός | 
* Αρχιτεκτονική
* Λογοτεχνία
* Μουσική
* Κινηματογράφος
* Τέχνη
* Χοροί
* Kουζίνα
* Ονομασίες των Ελλήνων
* Αθλητισμός
* Αργίες
 |
|  |
| 
Κατηγορία · Πύλη |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εταιρείες του δείκτη FTSE/Athex Large Cap |
| --- |
|  |
| Χρηματιστήρια | 
* ΕΧΑΕ
 |
|  |
| Εταιρείες Ενέργειας | 
* ΑΔΜΗΕ
* ΔΕΔΔΗΕ
* ΔΕΗ
* HELLENiQ ENERGY
* ΜΟΤΟΡ ΟΪΛ
* ΤΕΡΝΑ Ενεργειακή
 |
|  |
| Κατασκευαστικές εταιρείες | 
* ΓΕΚ ΤΕΡΝΑ
* Ελλάκτωρ
* Lamda Development
 |
|  |
| Bιομηχανίες | 
* Viohalco
* Μυτιληναίος
* TITAN Cement International
 |
|  |
| Τράπεζες | 
* Εθνική Τράπεζα
* Τράπεζα Πειραιώς
* Eurobank Ergasias
* Alpha Bank
* Attica Bank
 |
|  |
| Ναυτιλιακές Εταιρείες | 
* ANEK Lines
* Minoan Lines
* Hellenic Seaways
* Navios Maritime
* Όμιλος Αγγελικούση
* Atlas Maritime
* COSCO
* ΟΛΠ
* ΟΛΘ ΑΕ
 |
|  |
| Αεροπορικές Εταιρείες | 
* Aegean Airlines
* Olympic Air
* Sky Express
* Ellinair
* Air Mediterranean
* Bluebird Airways
* GainJet Aviation
* Olympus Airways
 |
|  |
| Εταιρείες Τροφίμων & Ποτών | 
* Coca-Cola HBC AG
 |
|  |
| Εταιρείες Προϊόντων Προσωπικής Υγιεινής | 
* Σαράντης
 |
|  |
| Τηλεπικοινωνίες | 
* ΟΤΕ
* Cosmote
* Γερμανός Group
* Vodafone Greece
* Nova
 |
|  |
| Εταιρείες Στοιχημάτων, Προγνωστικών & Τυχερών Παιχνιδιών | 
* ΟΠΑΠ
 |
|  |
| Αλυσίδες Παιχνιδιών | 
* Jumbo
* Μουστάκας παιχνίδια Α.Ε.
 |
|  |
| Εταιρείες Αφορολόγητων Ειδών | 
* Hellenic Duty Free Shops
 |
|  |
| Εταιρείες Οικιακών Ειδών | 
* Fourlis
 |
|  |
| Εταιρείες Ύδρευσης & Αποχέτευσης | 
* ΕΥΔΑΠ
* ΔΕΥΑΘ
 |
|  |
| Αυτοκινητοβιομηχανίες | 
* NAMCO
* Replicar Hellas
 |

 |